**Uunga siunnersuut:**

Meeqqanut tapiissutit pillugit Inatsisartut inatsisaannik, utoqqalinersiat pillugit Inatsisartut inatsisaannik, siusinaartumik pensionisiat pillugit Inatsisartut inatsisaannik, atuartunut tapiisarneq pillugu Inatsisartut inatsisaannik aamma ilinniagaqarnersiutit pillugit Inatsisartut inatsisaannik allannguinerit pillugit Inatsisartut inatsisaat

(Akissarsiakinnernik eqimattanut meeqqanut tapiissutinik aamma meeqqanut tapinik kiisalu ilassutitut tapinik ataatsimuulersitsineq)

**§ 1**

Meeqqanut tapiissutit pillugit Inatsisartut inatsisaat nr. 9, 7. december 2009-imeersumi, meeqqanut tapiissutit pillugit Inatsisartut inatsisaannik allannguineq pillugu Inatsisartut inatsisaannik nr. 7, 27. november 2018-imeersumik allanngortinneqartumi, tulliuttut allannguutigitinneqarput:

**1.** § 4 imatut allanneqarpoq:

” **§ 4.** Meeqqap pilersuisuanut, meeqqanut tapiissutit annerpaaffiata annertussusai, ukiumut ima annertussuseqarput:

1) meeqqami ataatsimi 20.400 kr.,

2) meeqqani marlunni 36.984 kr.,

3) meeqqani pingasuni 48.291 kr.

4) meeqqani sisamani 59.588 kr.

5) meeqqani tallimani xx.xxx68.881 kr., aamma

6) meeqqani arfinilinni amerlanerusuniluunniit xx.xxx77.774 kr.

*Imm. 2.* Imm. 1-i malillugu meeqqanut tapiissutit, isertitaqqortusiartorneq peqatigalugu titakkatut annikilliartuaartinneqartassapput. Meeqqanut tapiissutit annikilliartuaartinneqartarnissaat, maannakkorpiaq katillugit 136.000 kr.-inik aningaasarsiaqarnermi aallarnerfeqarput.

*Imm. 3.* Annikilliartuaartitsineq, annikillisitsiartuaarinermut assigiinngisitaartumik procentiliussanik atuinikkut pisassaaq. Naatsorsuinermut tunngaviusumi ilaatinneqartut annikillisitsiartuaarinermut procentiliussat, imaapput:

1) meeqqami ataatsimi 8,0 pct.,

2) meeqqani marlunni 12,7 pct.,

3) meeqqani pingasuni 15,1 pct.

4) meeqqani sisamani 17,7 pct.

5) meeqqani tallimani 19,0 pct., aamma

6) meeqqani arfinilinni amerlanerusunilluunniit 20,2 pct.

*Imm. 4.* Meeqqanut tapiissutit ima naatsorsorneqartassapput; aningaasarsianut tunngaviusoq, annikillisitsiartuaarinermut procentiliussamik gangigaq, meeqqanut tapiissutinut annerpaaffigitinneqartumiit minuserneqassalluni. Imm. 2 naapertorlugu, aningaasarsianik apeqqutaatitsiviusoq ‘tapiissutinik ilanngaavigineqannginnissamut aningaasat annertussusaat’ (‘friholdelsesbeløb’), maannakkorpiaq aningaasarsianiit minuserlugu, isertitanut tunngaviusoq annertussusilerneqartassaaq.

*Imm. 5.*  Imm. 1-i malillugu meeqqanut tapiissutaasutut tunniunneqartartoq, imaluunniit isertitanut tunngaviusoq minusimiissinnaanngillat.

*Imm. 6.* Imm. 1-imi aamma imm. 2-mi aningaasat annertussusaat, akigititamut naleqqussaataasoq procenti (procenti aaqqiissutaasoq; nutsigatoqaq) pillugu aamma maannakkorpiaq aningaasarsiat pillugit Inatsisartut inatsisaanni § 3 naapertorlugu, ukiumi aningaasanut inatsiseqarfiusumi pineqartumi akigititamut naleqqussaataasumik procentimik (procentimik aaqqiissutaasumik; nutsigatoqaq) ukiumoortumik naleqqussarneqartassapput.”

**§ 2**

Ilinniagaqarnersiutit pillugit Inatsisartut inatsisaanni nr. 12, 22. November 2011-imeersumi, Inatsisartut inatsisaannik nr. 16, 6. juni 2016-imeersumik allanngortinneqartumi, tulliuttut allannguutigitinneqarput:

**1.** § 14, imm. 1 ima allanneqarpoq:

”Ilinniagaqarnersiutit ilinniagaqarnersiatut (stipendium-itut, tassa ilinniagaqarnerup nalaani pisortanit inuussutissaqartitaanertut), immikkut aningaasaliissutitut, sulisitsisunut akissarsianut tapiissutitut aamma ilinniarnermi taarsigassarsiatut tunniunneqarsinnaapput, taamaattoq tak. imm. 2. Ingerlaqqiffiusumik ilinniagaqartunut ilinniagaqarnersiutit, qiortartakkanut periuseq malillugu piffissap killilikkap iluani tunniunneqartassapput.”

**2.** § 14, imm. 1-ip kingorna, nutaatut imm. 2 ikkunneqarpoq:

”Tamatuma saniatigut:

1) ilinniartuusoq Kalaallit Nunaata avataani tapiiffigineqarsinnaatitaasumik ilinniaruni, imaluunniit

2) Kalaallit Nunaannut sunniuteqartunik, nunani tamalaani isumaqatigiissutit naapertorlugit, ilinniagaqarnersiuteqarsinnaatitaanermut naleqqiullugu, qallunaat nunaanni innuttaasunut sanillersuunneqartunut,  
ilinniarnersiuteqarneq meeqqanut tapitut, ilinniagaqartumut tunniunneqarsinnaavoq.”

*Imm. 2-miit 5-imut* tamatuma kingorna *imm. 3-miit 6-*imunngussapput.

**§ 3**

Inatsisartut inatsisaanik nr. 24, 7. december 2015-meersumik, Inatsisartut inatsisaannik nr. 6, 2. juni 2017-meersumik, Inatsisartut inatsisaannik nr. 35, 28. november 2019-meersumik, Inatsisartut inatsisaannik nr. 7, 19. november 2021-meersumik aamma Inatsisartut inatsisaannik nr. 9, 20. juni-meersumik allanngortinneqartumi, utoqqalinersiaqarneq pillugu Inatsisartut inatsisaanni nr. 20, 23. november 2015-meersumi, tulliuttut allannguutigitinneqarput:

**1.** § 14 sioqqullugu qulequtaq atorunnaarsinneqarpoq.

**2.** §§ 14 aamma 15 atorunnaarsinneqarput.

**§ 4**

Inatsisartut inatsisaannik nr. 19, 28. november 2016-imeersumik, Inatsisartut inatsisaannik nr. 40, 23. november 2017-imeersumik, Inatsisartut inatsisaannik nr. 6, 27. november 2018-imeersumik, Inatsisartut inatsisaannik nr. 28, 28. november 2019-imeersumik, Inatsisartut inatsisaannik nr. 6, 19. november 2020-imeersumik, Inatsisartut inatsisaannik nr. 7, 19. november 2021-meersumik aamma Inatsisartut inatsisaannik nr. 9, 20. juni-meersumik allanngortinneqartumi, siusinaartumik pensionisiat pillugit Inatsisartut inatsisaanni nr. 40, 9. december 2015-imeersumi, tulliuttut allannguutigitinneqarput:

**1.** § 26 sioqqullugu qulequtaq atorunnaarsinneqarpoq.

**2.** §§ 26-28 atorunnaarsinneqarput.

**§ 5**

Ilinniartunut tapiisarneq pillugu Inatsisartut inatsisaat nr. 45, 23. november 2017-imeersumi, tulliuttut allannguutigitinneqarput:

**1.** § 6 ima allanneqarpoq:

”**§ 6.**Ilinniartunut tapersiissutit, ilinniarnermi tapiissutitut aamma akiliunneqarluni angalanertut, tunniunneqarsinnaapput.  
  Imm. 2.  Nerisaqarnermut tapit, akiliunneqarluni ineqarnermut aningaasanik ilanngaassisarneq aammalu akiliunneqarluni angalanissamut piumasaqaatit, pillugit maleruagassat sukumiinerusut pillugit Naalakkersuisut aalajangersaasinnaapput.”

**§ 6**

Manna Inatsisartut inatsisaat ulloq xx. xxx. 2023-imi atuutilersinneqassaaq.

*Kalaallit Nunaanni Namminersorlutik Oqartussat, ulloq xx. xxx. 2022*

Naalakkersuisut Siulittaasuat